
Татарстан Президенты Рөстәм Миңнеханов Мьянма Союзы Республикасының Дәүләт Административ советы рәисе, Премьер-министрs, Кораллы Көчләр Баш командующие, өлкән генерал Мин Аун Хайн белән очрашты. Татарстан делегациясе Мьянмаuа эш визиты белән килде.

ТР Президенты Татарстан делегациясе өчен чараларның югары дәрәҗәдә оештырылуы өчен рәхмәт белдерде. "Мьянма - Россия Федерациясенең Азия-Тын океан төбәктә һәм халыкара аренада якын һәм ышанычлы партнеры. Безнең илләр арасында элемтәләр күпьеллык тарихка ия – 2023 елның гыйнварында без Россия-Мьянма мөнәсәбәтләре урнашуга 75 ел тулуны билгеләп үтәчәкбез", - дип билгеләп үтте Рөстәм Миңнеханов.

Ул Мьянма министрлыклары вәкилләре белән үткәрелгән сөйләшүләр, шулай ук түгәрәк өстәл турында сөйләде.

"Соңгы елларда без товар әйләнеше үсешен күзәтәбез, гәрчә әлеге сан зур булмаса да. Алга таба үсешкә бизнес-делегацияләр алмашу һәм продукцияне үзара китерү ярдәм итә алыр иде", - дип билгеләп үтте Татарстан Президенты.

Аерым алганда, сүз «КАМАЗ» эше турында барды, ул Мьянма белән 2016 елдан хезмәттәшлек алып бара һәм элемтәләрне киңәйтү белән кызыксына. Мьянма белән кооперациянең озак һәм уңышлы тарихына «Казан вертолетлар заводы»да ия. «КЭР-Холдинг» компаниясе Панг Пет шәһәрендә металлургия заводын төзү проектында катнашу буенча сөйләшүләр алып бара. "Горький ис. Зеленодольск суднолар төзү заводы" да зур кызыксыну белдерә. «Тулаем алганда, безнең республикада машина төзелеше комплексы предприятиеләре урнашкан, алар югары технологияле һәм конкуренциягә сәләтле продукция белән тәэмин итәргә әзер. Ышанам ки, моның күбесе Мьянманы кызыксындыра ала», - дип йомгаклады ТР Президенты.

Рөстәм Миңнеханов шулай ук Татарстанда ел саен «Россия – Ислам дөньясы: KazanSummit» халыкара икътисади саммиты үткәрелүе турында сөйләде. Быел ул 19-21 май көннәрендә Идел Болгарында ислам динен кабул итүгә 1100 ел тулуга багышланган бәйрәм чараларына багышлана. Президент Мьянма делегациясен аларда катнашырга чакырды.

Өлкән генерал әфәнде билгеләп үткәнчә, аның Казанга 2021 елда визиты инде хәзер үк нәтиҗәләр бирә: товар әйләнеше үсеше күзәтелә һәм җавап визиты нәтиҗәсендә хезмәттәшлек киңәйтеләчәк. "Татарстанда мин үзем өчен химия сәнәгате бик үсеш алган, туризм үсеш алган, дип билгеләп үттем. Медицина җиһазлары җитештерүдә зур потенциал бар", - диде өлкән генерал.

"Сәнәгать өлкәсендә, мин „КАМАЗ“да булдым. Мин үз күзләрем белән сезнең завод мөмкинлекләрен күргәч, үземә инженерларны чакырдым һәм мөмкинлекләр турында сөйләдем, бу юнәлештә хезмәттәшлек итәргә кирәк дип саныйм", - диде ул.

Моннан тыш, Мин Аун Хайн әфәнде нефть эшкәртү мәсьәләләре белән аерым кызыксынды. Мьянмада нефть ятмалары бар, әмма эшкәртү үсмәгән һәм Татарстан тәҗрибәсе файдалы булыр иде. Татарстан Президенты хәбәр иткәнчә, бу мәсьәләне республика хезмәттәшлек вариантларын өйрәнү өчен эшкә алачак.

Өлкән генерал әфәнде белдергәнчә, Мьянма Татарстан предприятиеләре өчен Көньяк-Көнчыгыш Азиянең бөтен регионына үз продуктын сатарга мөмкин булган мәйданчык буларак ачык.

Шулай ук очрашу барышында Татарстан вузларында белем алырга теләгән Мьянма халкы өчен квотаны арттыру кирәклеге турында да фикер алыштылар.
Рөстәм Миңнеханов: Татарстан предприятиеләре Мьянмага югары технологияле продукция китерүне тәэмин итәргә әзер